
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 276 

31 Μαρτίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ν.Π.Δ.Δ. με την επωνυμία Οργανισμός Νεο¬ 
λαίας κ’ Άθλησης Δήμου Πατρέων. 1 

Αίτηση των εταιριών ΙΝΤΕΡΤΥΠ Α.Ε. ΕΚΤΥΠΩΣΕΩΝ 
ΚΑΙ ΕΚΔΟΣΕΩΝ και ΕΠΙΦΑΝΕΙΑ ΥΠΗΡΕΣΙΕΣ ΜΑΖΙ¬ 
ΚΗΣ ΕΝΗΜΕΡΩΣΗΣ - ΠΑΡΑΓΩΓΗ ΚΑΙ ΕΚΤΥΠΩΣΗ 
ΕΝΤΥΠΩΝ Α.Ε. για τη χορήγηση άδειας παρέκκλι¬ 
σης. σύμφωνα με το άρθρο 4ε παρ. 3 του ν. 703/77 

όπως ισχύει. 2 

Αίτηση ασφαλιστικών μέτρων της εμπόρου Παρα¬ 
σκευής Γουργολίτσα κατά της Εταιρείας ΠΕΕΜΤ5- 
ΜΑ ΕΛΛΑΣ ΑΝΩΝΥΜΗ ΕΜΠΟΡΙΚΗ ΒΙΟΜΗΧΑΝΙΚΗ 
& ΔΙΑΦΗΜΙΣΤΙΚΗ ΕΤΑΙΡΙΑ ΣΙΓΑΡΕΤΩΝ, σύμφωνα 
με το άρθρο 9 παρ. 4 Ν. 703/77 (όπως ισχύει). 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 63851/20895/98/2.2.1999 
απόφαση του Υφυπουργού Εσωτερικών Δημ. Διοί¬ 
κησης και Αποκέντρωσης. 4 


ΑΠΟΦΑΣΕΙ Σ 

Αριθ. 1076 (1) 

Σύσταση Ν.Π.Δ.Δ. με την επωνυμία Οργανισμός 
Νεολαίας κ’ Άθλησης Δήμου Πατρέων. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 
Έχοντας υπόψη: 

1. Τις διατάξεις των αρθρ. 198, 199, 200 & 203 Π.Δ. 
410/95. 

2. Την αριθ. 45/1999 απόφαση του Δήμου Πατρέων πε¬ 
ρί σύστασης Ν.Π.Δ.Δ. του Δήμου Πατρέων με την επωνυ¬ 
μία «Οργανισμός Νεολαίας & Άθλησης», αποφασίζουμε: 

Α. Συνιστούμε Νομικό πρόσωπο Δημοσίου Δικαίου του 
Δήμου Πατρέων με την επωνυμία «Οργανισμός Νεολαίας 
& Άθλησης και σε συντομία «ΟΝΑΠ ΝΠΔΔ» με έδρα την 
Πάτρα. Το Ν.Π.Δ.Δ. θα διέπεται από τις σχετικές διατάξεις 
του κώδικα Δήμων - Κοινοτήτων όπως ισχύουν κάθε φο¬ 
ρά. 

Β. Σκοπός του παραπάνω Ν.Π.Δ.Δ. του Δήμου Πατρέων 
είναι: 


1. Η δημιουργία, λειτουργία, διαχείριση και συντήρηση 
των αθλητικών κέντρων, γυμναστηρίων, γηπέδων, κολυμ¬ 
βητηρίων και γενικά όλων των αθλητικών χώρων και εγκα¬ 
ταστάσεων των οποίων η χρήση ανήκει, έχει παραχωρη- 
θεί ή πρόκειται να παραχωρηθεί στον Δήμο Πατρέων. Ε¬ 
πίσης, η εξασφάλιση υλικοτεχνικής υποδομής και 
απαραιτήτου εξοπλισμού για την κάλυψη των αναγκών 
της οργανωμένης και ελεύθερης άθλησης των κατοίκων 
της πόλης και ειδικά των νέων. 

2. Η λειτουργία τμημάτων κατ’ άθλημα για όλες τις ηλι¬ 
κίες των νέων και ομάδων με ελεύθερη συμμετοχή των πο¬ 
λιτών σε όλα τα σπορ (τζόκινγκ, ποδηλασία, περίπατος, ο¬ 
ρειβασία, σκι, κ.λ.π.). 

3. Η ανάπτυξη του μαζικού αθλητισμού, η μελέτη για την 
αξιοποίηση, διεύρυνση και διαχείριση των σχετικών προ¬ 
γραμμάτων και η λειτουργία ειδικών τμημάτων για την 
συμμετοχή και καλύτερη δυνατή άθληση ατόμων με ειδι¬ 
κές ανάγκες και ειδικών κατηγοριών αθλουμένων πολι- 
τιών. 

4. Η ανάπτυξη της ευγενούς άμιλλας, του αθλητικού 
πνεύματος, η σωματική, πνευματική και πολιτιστική καλ¬ 
λιέργεια των νέων πολιτών, η αξιοποίηση του ελευθέρου 
χρόνου τους και η καλλιέργεια φίλαλθου πνεύματος με 
στόχο την υγεία, την αναψυχή και την απομάκρυνση από 
κάθε μορφής εξάρτηση. 

5. Η μέσω του αθλητισμού διάδοση των παραδόσεων 
και φιλειρηνικών αισθημάτων του λαού μας και η προώ¬ 
θηση μέσα από τους αθλητικούς αγώνες της φιλίας μετα¬ 
ξύ των λαών αλλά και των κοινωνιών της χώρας με επίκε¬ 
ντρο την πόλη της Πάτρας. Επίσης, η ανάπτυξη της σχέ¬ 
σης των νέων ανθρώπων με τις σύγχρονες μορφές 
πολιτισμού και την ευαισθητοποίηση για την προστασία 
του περιβάλλοντος. Η δημιουργία επίσης Κέντρου Πλη¬ 
ροφόρησης Νέων. 

6. Η συνεργασία με τους αθλητικούς Δημόσιους φο¬ 
ρείς, τα σχολεία όλων των βαθμιδών της εκπαίδευσης, 
τους καθηγητές Φυσικής Αγωγής, τους υπόλοιπους Α¬ 
θλητικούς φορείς και παράγοντες της πόλης και της πο¬ 
λιτείας, αλλά και της ευρύτερης περιοχής. Έτσι θα ενι- 
σχύεται και θα διευρύνεται το πεδίο πρωτοβουλιών και 
παρεμβάσεων για την ανάπτυξη του Αθλητισμού. 

7. Η ανάπτυξη του Σχολικού Αθλητισμού σε συνεργασία 
με τους αρμόδιους Δημοσίους φορείς όλων των βαθμι¬ 
δών της εκπαίδευσης της πόλης της Πάτρας. 

8. Η βράβευση αριστούχων μαθητών-αθλητών και 
σπουδαστών - αθλητών και επιβράβευση πράξεων που 
συμβάλλουν μέσω του αθλητισμού στην ενίσχυση των 
κοινωνικών δεσμών της πόλης. Επίσης, η ηθική και υλική 
συμπαράσταση σε νέους (μαθητές ή σπουδαστές) που 
στερούνται δυνατοτήτων στη μόρφωσή τους λόγω σοβα¬ 
ρών οικογενειακών και οικονομικών προβλημάτων. 

ΔΙΟΙΚΗΣΗ 

Ο Οργανισμός Νεολαίας και Άθλησης του Δήμου Πα- 
τρέων διοικείται από επταμελές (7) Διοικητικό Συμβούλιο 
που τα μέλη του ορίζονται μαζί με τους αναπληρωτές 
τους από το Δημοτικό Συμβούλιο. Στο Διοικητικό Συμβού¬ 
λιο συμμετέχουν: 

1. Δημοτικός Σύμβουλος, Αντιδήμαρχος, ο ίδιος ο Δή¬ 
μαρχος ως Πρόεδρος. 

2. Τρεις Δημοτικοί Σύμβουλοι ως μέλη. 

3. Τρεις δημότες ή κάτοικοι της πόλης που έχουν ανά¬ 
λογη επαγγελματική ή κοινωνική δραστηριότητα σχετιζό- 
μενη με το αντικείμενο του Οργανισμού, ως μέλη, επίσης. 

Το Διοικητικό Συμβούλιο μετά τον ορισμό του από το 
Δημοτικό Συμβούλιο συνεδριάζει και εκλέγει από τα μέλη 
του τον Αντιπρόεδρο, τον Ταμία, τον Γραμματέα και τον 
Έφορο του Οργανισμού. Οι αρμοδιότητες στο αντικείμε¬ 
νο του Οργανισμού για τους τέσσερις παραπάνω, ορίζο¬ 
νται από τον Πρόεδρο του Δ.Σ. Η θητεία των μελών του 
Δ.Σ. του Οργανισμού Νεολαίας και Άθλησης είναι διετής 
και λήγει πάντοτε με την εγκατάσταση του νέου Δ.Σ. 

Στον πρόεδρο του Δ.Σ. του Οργανισμού Νεολαίας και 
Άθλησης, που δεν είναι ο Αντιδήμαρχος ή ο Δήμαρχος 
αλλά απλό αιρετό μέλος του Δημοτικού Συμβουλίου, κα¬ 
ταβάλλεται μηνιαία αποζημίωση (μέχρι τρεις συνεδριά¬ 
σεις του Δ.Σ.) 

Για την λειτουργία του Δ.Σ., την εποπτεία, την οικονομι¬ 
κή διοίκηση και τη διαχείριση εφαρμόζονται οι ισχύουσες 
διατάξεις τουΜΊ.Δ./τος 410/1995 (Δ.Κ.Κ.), όπως συμπλη¬ 
ρώθηκαν με το Νόμο 2539/97 ΦΕΚ Ά 244/97 για τους συ- 
ναινούμενους Δήμους. 

Η σύνταξη και εφαρμογή του Οργανισμού εσωτερικής 
υπηρεσίας και του κανονισμού λειτουργίας της, γίνεται α¬ 
πό το Δ.Σ. και επιψηφίζεται από το Δημοτικό Συμβούλιο. 

ΠΕΡΙΟΥΣΙΑ 

Η περιουσία του Οργανισμού Νεολαίας και Άθλησης 
του Δήμου Πατρέων αποτελείται από: 

1. Όλες τις αθλητικές εγκαταστάσεις που ανήκουν σή¬ 
μερα στο Δήμο Πατρέων και αυτές που περιέχονται σ’ αυ¬ 
τόν με οποιοδήποτε τρόπο. 

2. Τα όργανα γυμναστικής, κινητά αθλητικά υλικά, τον 
γενικότερο εξοπλισμό που ανήκει στον Αθλητικό Τομέα 
του Δήμου μέχρι τώρα, καθώς και οποιοδήποτε ακίνητο ή 
κινητό μέσο αποκτηθεί ή παραχωρηθεί για την εξηπηρέ- 
τηση της λειτουργίας και του σκοπού του Οργανισμού. 

ΠΟΡΟΙ 

Οι πόροι του ΟΝΑΠ είναι: 

1. Η ετήσια επιχορήγηση του Δήμου Πατρέων. 

2. Οι επιχορηγήσεις της ΓΓΑ και κάθε είδους παροχές α¬ 
πό κρατικούς φορείς. 

3. Οι χορηγίες από νομικά ή φυσικά πρόσωπα. 

4. Οι συνδρομές από τα κάθε είδους έσοδα από την χρή¬ 
ση των αθλητικών χώρων. 


5. Οι εισπράξεις από τις διαφημίσεις στους χώρους των 
αθλητικών εγκαταστάσεων. 

6. Ποσοστά από εισπράξεις αθλητικών αγώνων ή άλλων 
εκδηλώσεων (ψυχαγικών - πολιτισμικών) που τελούνται 
σε ιδιόκτητους χώρους του οργανισμού ή σε χώρους των 
οποίων ο Οργανισμός έχει την εκμετάλλευση. 

7. Οι κάθε είδους εισφορές, δωρεές, κληρονομιές και 
κληροδοσίες. 

8. Οι πρόσοδοι από την περιουσία του ΟΝΑΠ. 

ΕΚΠΡΟΣΩΠΗΣΗ 

Το ΝΠΔΔ ΟΝΑΠ εκπροσωπείται στα Δικαστήρια και σε 
κάθε Δημόσια Αρχή, καθώς επίσης σε κάθε νομικό ή φυ¬ 
σικό πρόσωπο από τον Πρόεδρο του Δ.Σ. κι όταν αυτό α¬ 
πουσιάζει ή κωλύεται, από τον Αντιπρόεδρο. 

ΣΦΡΑΓΙΔΑ 

Ο ΟΝΑΠ έχει σφραγίδα στρογγυλή που αποτελείται α¬ 
πό τρεις κύκλους ομόκεντρους. Στο μεσαίο κύκλο αυτών 
φέρει το έμβλημα της Ελληνικής Δημοκρατίας, στο δεύ¬ 
τερο εξωτερικό κύκλο τις λέξεις ΟΡΓΑΝΙΣΜΟΣ ΝΕΟΛΑΙ¬ 
ΑΣ ΚΑΙ ΑΘΛΗΣΗΣ Δήμου Πατρέων και στον τρίτο κύκλο 
τις λέξεις ΕΛΛΗΝΙΚΗ ΔΗΜΟΚΡΑΤΙΑ. 

ΜΙΣΘΩΣΕΙΣ ΧΩΡΩΝ 

Ο ΟΝΑΠ μπορεί να μισθώνει κατάλληλους χώρους και 
να τους διαμορφώνει σε Αθλητικά Κέντρα του Δήμου. 

ΕΡΓΑ-ΣΤΕΓΗ 

Ο ΟΝΑΠ μπορεί να στεγάζεται σε δικό του μισθωμένο, 
παραχωρημένο ή ιδιόκτητο χώρο. Γ ια όσο χρόνο και για 
διάφορους λόγους δεν έχει αυτή τη δυνατότητα, στεγάζε¬ 
ται σε χώρο του Δήμου, στο Δημαρχείο ή σε άλλο Δημοτι¬ 
κό κτίριο του οποίου την ιδιοκτησία, την χρήση ή την μί¬ 
σθωση έχει ο Δήμος Αυτό συμβαίνει και όταν για κάποιους 
φυσικούς ή νομικούς λόγους ο Οργανισμός δεν έχει στέγη. 

Έδρα του ΟΝΑΠ είναι η πόλη της Πάτρας και προσωρι¬ 
νός χώρος στέγασης του τα γραφεία του Αθλητικού Το¬ 
μέα του Δήμου Πατρέων. 

ΛΟΙΠΕΣ ΡΥΘΜΙΣΕΙΣ - ΚΑΤΑΡΓΗΣΗ 

Κάθε άλλη λεπτομέρεια που δεν προβλέπεται από τη 
συστατική αυτή πράξη, ρυθμίζεται με απόφαση του Δη¬ 
μοτικού Συμβουλίου του Δήμου Πατρέων ύστερα από αι¬ 
τιολογημένη εισήγηση του Προέδρου του Δ.Σ. του ΟΝΑΠ 
που έχει ψηφιστεί από το Δ.Σ. του και στηρίζεται στις δια¬ 
τάξεις της ισχύουσας νομοθεσίας ή σε αλλαγές και τρο¬ 
ποποιήσεις νόμων που αφορούν στα ΝΠΔΔ των Ο.Τ.Α. 

Το ΝΠΔΔ ΟΝΑΠ καταργείται σύμφωνα με τις διατάξεις 
του Νόμου 2539/97 ΦΕΚ Α' 244/97 όπως αυτός αναμόρ¬ 
φωσε τον Δ. Κ.Κ. 

Η περιουσία του τότε περιέχεται στο Δήμο Πατρέων και 
διατίθεται κατά τον τρόπο που ορίζει το Δημοτικό Συμ¬ 
βούλιο με την απόφασή του για την κατάργηση και όπως 
επιβάλλει η σχετική νομοθεσία που ισχύει κάθε φορά. 

II) Ορίζει, για έτη 1999 και 2000, τους παρακάτω, ως μέ¬ 
λη του Διοικητικού Συμβουλίου του Οργανισμού Νεολαί¬ 
ας και Άθλησης: 

ΤΑΚΤΙΚΑ ΜΕΛΗ 

1. Κοντογιάννης Γεώργιος - Δημοτικός Σύμβουλος - Υ¬ 
πεύθυνος Αθλητικού Τομέα του Δήμου, ως Πρόεδρος. 

2. Βέργος Γεώργιος - Δημοτικός Σύμβουλος. 

3. Κουμπουρλή - Παναγιωτοπούλου Κατερίνα - Δημοτική Σύμ¬ 
βουλος. 

4. Εκπρόσωπος Παράταξης Κοσιώνη. 

5. Κουρέτας Μιχάλης - Δημότης. 

6. Αντωνόπουλος Παναγιώτης - Δημότης. 

7. Αντύπας Γεώργιος - Δημότης. 

ΑΝΑΠΛΗΡΩΜΑΤΙΚΑ ΜΕΛΗ 

1. Στρκρτούλιας Νικόλαος - Γραμματέας Δημοτικού 
Συμβουλίου. 

2. Παρασκευόπουλος Ιωάννης - Δημοτικός Σύμβουλος. 

3. Τζανάκος Νικόλαος - Δημοτικός Σύμβουλος. 

4. Εκπρόσωπος Παράταξης Κοσιώνη. 

5. Σιούλη Αλέκα - Δημότισσα. 

6. Θωμόπουλος Κων/νος - Δημότης. 

7. Μανουσάκη - Μαλλιώρη Μαρία - Δημότισσα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Από την δημοσίευση της παρούσας προκύπτει δαπάνη 
η οποία βαρύνει τον προϋπολογισμό του Δήμου Πατρέων 
Οικονομικού Έτους 1999, το ύψος της οποίας δεν δύνα- 
ται να καθοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Φεβρουάριου 1999 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝ.ΣΚΟΥΡΑΣ 

-♦- 

Αριθ. 32 (2) 

ΑΠΟΦΑΣΗ ΑΡΙΘ. 23/11/1998 

Αίτηση των εταιριών ΙΝΤΕΡΤΎΠ Α.Ε. ΕΚΤΥΠΩΣΕΩΝ ΚΑΙ 
ΕΚΔΟΣΕΩΝ και ΕΠΙΦΑΝΕΙΑ ΥΠΗΡΕΣΙΕΣ ΜΑΖΙΚΗΣ ΕΝΗ¬ 
ΜΕΡΩΣΗΣ - ΠΑΡΑΓΩΓΗ ΚΑΙ ΕΚΤΥΠΩΣΗ ΕΝΤΥΠΩΝ Α.Ε. 
για τη χορήγηση άδειας παρέκκλισης, σύμφωνα με το άρ¬ 
θρο 4ε παρ. 3 του ν. 703/77 όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε και συνεδρίασε την 
ΙΟην Νοεμβρίου 1998, ημέρα Τρίτη και ώρα 10.30 π.μ. 
στην αίθουσα 611 της Γ ενικής Γ ραμματείας Εμπορίου του 
Υπουργείου Ανάπτυξης με την εξής σύνθεση. 

Πρόεδρος: Σταύρος Αργυρόπουλος. 

Μέλη: Βλάσιος Ασημακόπουλος, Νικόλαος Παραθύ- 
ρας, Παναγιώτης Ματζουράνης, κωλυομένου του τακτι¬ 
κού Χαριλάου Χάρακα, Κωνσταντίνος Ηλιόπουλος, Λεω¬ 
νίδας Νικολούζος, Μελίνα Μαζουράκη και Ιωάννης Κα- 
τσουλάκος. 

Γραμματέας: Αλεξάνδρα - Μαρία Ταραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα απούσιαζαν λόγω κωλύματος. 

Θέμα της Συνεδρίασης ήταν η αίτηση των εταίρων I- 
ΝΤΕΡΤΥΠ Α.Ε. ΕΚΤΥΠΩΣΕΩΝ ΚΑΙ ΕΚΔΟΣΕΩΝ (στο εξής 
ΙΝΤΕΡΤΥΠ) και ΕΠΙΦΑΝΕΙΑ ΥΠΗΡΕΣΙΕΣ ΜΑΖΙΚΗΣ ΕΝΗ¬ 
ΜΕΡΩΣΗΣ - ΠΑΡΑΓΩΓΗ ΚΑΙ ΕΚΤΥΠΩΣΗ ΕΝΤΥΠΩΝ Α.Ε. 
(στο εξής ΕΠΙΦΑΝΕΙΑ), για τη χορήγηση άδειας παρέκ¬ 
κλισης, σύμφωνα με το άρθρο 4ε παρ. 3 του ν. 703/77 ό¬ 
πως ισχύει, για την ολοκλήρωση της συγκέντρωσης των 
εταιριών αυτών πριν τη λήψη οριστικής απόφασης της Ε¬ 
πιτροπής Ανταγωνισμού. 

Στη συνεδρίαση παρέστησαν α) η εταιρεία ΙΝΤΕΡΤΥΠ 
διάτων πληρεξουσίων της δικηγόρων Λαυρέντιου - Ελευ¬ 


θερίου Αλβέρτη και Πανταζή Καραμανώλη και β) για την 
εταιρεία ΕΠΙΦΑΝΕΙΑ ο Πρόεδρος του Διοικητικού της 
Συμβουλίου Θεόδωρος Καλούδης, μετά του δικηγόρου 
Δημητρίου Δημοπούλου. 

Στην αρχή της συζήτησης το λόγο έλαβε η Γενική Ειση- 
γήτρια της Γ ραμματείας Σοφία Καμπερίδου, η οποία ανέ¬ 
πτυξε την έγγραφη εισήγηση της Υπηρεσίας επί της υπο- 
θέσεως και πρότεινε να γίνει αποδεκτή η από 22.10.1998 
αίτησης της εταιρείας ΙΝΤΕΡΤΥΠ Α.Ε. και να επιτραπεί, 
στις συγχωνευόμενες δι’ απορροφήσεως εταιρείες, πα¬ 
ρέκκλιση από τις υποχρεώσεις του άρθρου 4ε παρ. 1 του 
ν. 703/77, όπως ισχύει σύμφωνα με την παράγρ. 3 του ίδι¬ 
ου άρθρου. 

Κατόπιν έλαβαν το λόγο οι ανωτέρω πληρεξούσιοι δι¬ 
κηγόροι, ανέπτυξαν τις απόψεις των ενδιαφερομένων με¬ 
ρών, έδωσαν τις πληροφορίες και τις διευκρινίσεις που 
ζήτησαν ο Πρόεδρος και τα μέλη της Επιτροπής και ζήτη¬ 
σαν την παραδοχή της αιτήσεως. 

Η επιτροπή Ανταγωνισμού συνήλθε σε Διάσκεψη την 
26η Νοεμβρίου 1998, ημέρα Πέμπτη και ώρα 10 π.μ. στην 
ώς άνω αίθουσα 611, κατά την οποία, αφού έλαβε υπ’ ό¬ 
ψη της τα στοχεία του φακέλλου, την Εισήγηση της Γ ραμ¬ 
ματείας της Επιτροπής Ανταγωνισμού, τις απόψεις που 
διετύπωσαν, εγγράφως και προφορικώς, τα ενδιαφερό¬ 
μενο μέρη σκέφθηκε ως έξής: 

1. Στις 21.10.98 γνωστοποιήθηκε η Επιτροπή Ανταγωνι¬ 
σμού, σύμφωνα με το άρθρο 4β του ν. 703/77 όπως ισχύ¬ 
ει, η υπ’ αριθμ. 39517/8.10.98 Πράξη της Συμβολαιογρά¬ 
φου Αθηνών Μαρίας Πουλαντζά- Αγρέβη δυνάμει της ο¬ 
ποίας η εταιρία ΙΝΤΕΡΤΥΠ συγχωνεύεται με την εταιρία 
ΕΠΙΦΑΝΕΙΑ δι’ απορροφήσεως της τελευταίας από την 
πρώτη. Συγκεκριμένα, στις 30.6.1998, τα Διοικητικά Συμ¬ 
βούλια των παραπάνω ανωνύμων εταιριών κατάρτισαν 
Σχέδιο Σύμβασης Συγχώνευσης, το οποίο καταχωρήθηκε 
στο μητρώο των Ανωνύμων Εταιριών με ημερομηνία 
13.7.1998. Στις 2.10.98 οι Γ ενικές Συνελεύσεις των μετό¬ 
χων κάθε μιας από τις παραπάνω εταιρίες, ενέκριναν το 
ως άνω Σχέδιο Σύμβασης Συγχώνευσης και στις 8.10.98 
υπογράφτηκε η ως άνω γνωστοποιηθείσα συμβολαιο¬ 
γραφική Πράξη Συγχώνευσης σύμφωνα με τις διατάξεις 
του Κ.Ν. 2190/1929 και του Ν. 2199/1993. Συνεπείατης 
συγχωνεύοεως το μετοχικό κεφάλαιο της απορροφού- 
σης ΙΝΤΕΡΤΥΠ εκ δρχ. 145.000.000 διαιρούμενο σε 
1.450.000 κοινές ονομαστικές μετά ψήφου μετοχές αυξά¬ 
νεται κατά το εισφερόμενο ποσό του μετοχικού κεφαλαί- 
ουτης απορροφούμενηςΕΠΙΦΑΝΕΙΑεκδρχ. 236.750.000 
και θα ανέρχεται πλέον στο συνολικό ποσό των δρχ. 
381.750.000 διαιρούμενο σε 3.817.500 κοινές ονομαστι¬ 
κές μετά ψήφου μετοχές. 

Στο μετοχικό κεφάλαιο της νέας εταιρίας με τη νέα ε¬ 
πωνυμία ΕΠΙΦΑΝΕΙΑ - ΙΝΤΕΡΤΥΠ ΥΠΗΡΕΣΙΕΣ ΜΑΖΙΚΗΣ 
ΕΝΗΜΕΡΩΣΗΣ, ΕΚΔΟΣΕΙΣ ΕΚΤΥΠΩΣΕΙΣ Α.Ε., οι μέτοχοι 
της ΙΝΤΕΡΤΥΠ θα συμμετέχουν με 967.150 κοινές μετά 
ψήφου μετοχές (ποσοστό 25,33% περίπου) και οι μέτοχοι 
της ΕΠΙΦΑΝΕΙΑ θα συμμετέχουν με 2.850.350 κοινές ονο¬ 
μαστικές μετά ψήφου μετοχές (ποσοστό 74,67% περί¬ 
που). 

Παράλληλα με την ως άνω γνωστοποίηση του άρθρου 
4β παρ. 1, την 22.10.1998 από τις συμμετέχουσες στην ά¬ 
νω συγκέντρωση συγχωνευόμενες εταιρίες υποβλήθηκε 
στην Επιτροπή Ανταγωνισμού αίτηση χορήγησης άδειας 

πραγματοποίησης της, κατά παρέκκλιση, πριν την έκδο¬ 
ση οριστικής απόφασης της Επιτροπής Ανταγωνισμού, 
σύ μφωνα με το άρθρο 4ε παρ. 3 του ν. 703/77 όπως ισχύ¬ 
ει, προκειμένου να αποφευχθεί σοβαρή οικονομική ζημία 
σε βάρος των ανωτέρω εταιριών. 

II.α. Η ΙΝΤΕΡΤΥΠ ιδρύθηκε το 1988 με έδρα τον Δήμο 
Ελληνικού Αττικής και έχει ως αντικείμενο την άσκηση κά¬ 
θε είδους εκτυπωτικών και εκδοτικών εργασιών και ειδι¬ 
κότερα την εκτύπωση εντύπων υψηλών ποιοτικών προ¬ 
διαγραφών. Είναι εισηγμένη στο Χρηματιστήριο Αξιών Α¬ 
θηνών (παράληλη αγορά) και ανήκει στον όμιλο εταιριών 
ΙΝΤΕΡΑΜΕΡΙΚΑΝ. Η εταιρία αυτή δεν ελέγχει καμμία άλ¬ 
λη επιχείρηση. Ο παγκόσμιοςς κύκλος εργασιών του ομί¬ 
λου ΙΝΤΕΡΑΜΕΡΙΚΑΝ, ανήλθε το έτος 1997 στο ποσό των 
85.058.774.692 δρχ. (275.784.306 ΕΟϋ). 

Ο κύκλος εργασιών της εταιρίας ΙΝΤΕΡΤΥΠ στην ελλη¬ 
νική αγορά ανήλθε στο ποσό των 1.639.312.707 δρχ. 
(5.315.109 ΕΟυ) σύμφωνα με το άρθρο 4στ παρ. 4, ενώ η 
εταιρία δεν αναπτύσει δραστηριότητα εκτός Ελλάδος. 

β. Η ΕΠΙΦΑΝΕΙΑ ιδρύθηκε το 1991 με έδρα τον Δήμο Χα¬ 
λανδρίου Αττικής και έχει ως αντικείμενο την παροχή υ¬ 
πηρεσιών μαζικής ενημέρωσης καθώς και την παραγωγή 
και εκτύπωση εντύπων ειδικώτερα δε δραστηριοποιείται 
στους τομείς ητατ^θΐιηρ, επικοινωνίας, δημοσίων σχέσε¬ 
ων και εκτύπωση εκδόσεων τρίτων. Η εταιρία ΕΠΙΦΑΝΕΙΑ 
κατέχει το 90% του μετοχικού κεφαλαίου της ανώνυμης 
εταιρίας ΝΕΧΤ Α.Ε. η οποία ασχολείται με την επεξεργα¬ 
σία ψηφιακής εικόνας και την παραγωγή διαχωριστικών 
χρωμάτων το 95% του μετοχικού κεφαλαίου της ανώνυ¬ 
μης εταιρίας ΤΗΕ ΠΡΟϋυΟΤΙΟΝ 5ΗΟΡ Α.Ε. η οποία δρα- 
στηριοποείται στην παραγωγή υπηρεσιών επικοινωνίας 
μέσω τρίτων, και το 70% του μετοχικού κεφαλαίου της α¬ 
νώνυμης εταιρίας Α. ΑΝΔΡΕΟΥ Α.Ε. η οποία ασχολείται 
με την επεξεργασία ψηφιακής εικόνας και την παραγωγή 
διαχωρισμών χρωμάτων καθώς και με τις εκτυπωτικές και 
μεταεκτυπωτικές εργασίεςς μέσω τρίτων (φασόν). Η α- 
πορροφούμενη είναι εταιρία εισηγμένη στο Χρηματιστή¬ 
ριο Αξιών Αθηνών (παράλληλη αγορά) οι δε κυριότεροι 
μέτοχοι αυτής είναι οι Θεόδωρος Καλούδης και Αθανά¬ 
σιος Παναγούλιας με ποσοστό 30,6% του μετοχικού κε¬ 
φαλαίου έκαστος). Ο κύκλος εργασιών της εταιρίας ΕΠΙ¬ 
ΦΑΝΕΙΑ και των θυγατρικών της στην ελληνική αγορά α¬ 
νήλθε το έτος 1997 στο ποσό των 2.558.058.584 δρχ. 
(8.293.940 ΕΟϋ), ο δε κύκλος εργασιών της εταιρίας α¬ 
νήλθε στο ποσό των 1.636.312.707 δρχ. (5.305.383 ΕΟΙΙ), 
ενώ δεν αναπτύσει δραστηριότητα εκτός Ελλάδος. 

III. Η σχετική αγορά προϊόντων περιλαμβάνει το σύνολο 
των προϊόντων που θεωρούνται από τον καταναλωτή ε- 
ναλλάξιμα ή δυνάμενα να υποκασταθούν μεταξύ τους λό¬ 
γω των χαρακτηριστικών τους, των τιμών τους και της 
σκοπούμενης χρήσης τους. Στην υπό κρίση υπόθεση 
σχετική αγορά στην οποία δραστηριοποιούνται οι συμμε- 
τέχουσες στην συγκέντρωση (συγχώνευση) εταιρείες εί¬ 
ναι αυτή των εκδόσεων - εκτυπώσεων εντύπων (εφημερί¬ 
δων, περιοδικών, βιβλίων, διαφημιστικών, εμπορικών και 
ενημερωτικών φυλλαδίων) και γραφικών τεχνών στην ο¬ 
ποία δραστηριοποιούνται μεγάλα εκδοτικά συγκροτήμα¬ 
τα με υψηλό βαθμό καθετοποίησης (έκδοση - επικοινωνία 
- εκτύπωση), μονάδες μικρού μεγέθους οι οποίες ασχο¬ 
λούνται με την εκδοτική διαχείριση αναθέτοντας την ε¬ 
κτύπωση των εντύπων τους σε τρίτους, καθώς και μονά¬ 
δες που αναλαμβάνουν μόνο την εκτύπωση εκδόσεων 


τρίτων. Οι εταιρίες ΙΝΤΕΡΤΥΠ και ΕΠΙΦΑΝΕΙΑ δραστηριο¬ 
ποιούνται στην εκτύπωση εκδόσεων τρίτων. Επιπλέον η ε¬ 
ταιρία ΕΠΙΦΑΝΕΙΑ δραστηριοποιείται στον τομέα επικοι¬ 
νωνίας και δημοσίων σχέσεων καθώς και στην εκτύπωση 
εκδόσεων τρίτων με συμφωνίες τύπου «φασόν». Σύμφω¬ 
να με τα στοχεία της γνωστοποίησης με μερίδια αγοράς 
των συγχωνευομένων εταιριών στην σχετική αγορά εκδό¬ 
σεων εκτυπώσεων - γραφικών τεχνών εν γένει είναι ιδιαί¬ 
τερα χαμηλά, περίπου 2%. Από τα παραπάνω στοιχεία δεν 
βεβαιούται ότι η πραγματοποίηση της εν λόγω συγκέ¬ 
ντρωσης θα μεταβάλει αισθητά τις υφιστάμενες συνθή¬ 
κες ανταγωνισμού στην ελληνική αγορά. 

IV. Σύμφωνα με το άρθρο 4, παρ. 2, εδάφ. α του ν 703/77 
όπως ισχύει, συγκέντρωση πραγματοποιείται όταν συγ¬ 
χωνεύονται με κάθε τρόπο δύο ή περισσότερες προη¬ 
γουμένως ανεξάρτητες επιχειρήσεις. Στην συγκεκριμένη 
υπόθεση, με την συγχώνευση δι’ απορροφήσεως της ε¬ 
ταιρίας, ΕΠΙΦΑΝΕΙΑ από την εταιρία ΙΝΤΕΡΤΥΠ πραγμα¬ 
τοποιείται συγκέντρωση επιχειρήσεων κατά την έννοια 
του άρθρου 4 παρ. 2α η οποία εμπίπτει στις σχετικές με τις 
συγκεντρώσεις ρυθμίσεις του νόμου αυτού. Η εν λόγω 
συγκέντρωση υπόκειται υποχρεωτικά σε προγούμενη 
γνωστοποίηση σύμφωνα με τις διατάξεις του άρθρου 4β 
παρ. 1 του ν. 703/77, όπως ισχύει, δεδομένου ότι καλύ¬ 
πτεται η μία εκ των δύο προϋποθέσεων που ορίζει ο νό¬ 
μος, αυτή του κύκλου εργασιών δεδομένου ότι, κατά τα 
προεκτεθέντα ο συνολικός κύκλος εργασιών των συμμε- 
τεχουσών στη συγκέντρωση εταιριών ξεπερνά τα 50 εκατ. 
ΕΟυ, ενώ και οι δύο συμμετέχουσες στην συγκέντρωση 
εταιρίες πραγματοποιούν η κάθε μία χωριστά στην εθνική 
αγορά συνολικό κύκλο εργασιών μεγαλύτερο από 5 εκατ. 
ΕΟυ. Συνεπώς, οι συμμετέχουσες στην υπό κρίση συγκέ¬ 
ντρωση εταιρίες είχαν υποχρέωση προηγούμενης γνω¬ 
στοποίησης της συγκέντρωσης σύμφωνα με το άρθρο 4β 
του ν. 703/77, όπως ισχύει όπως και το έπραξαν εμπρόθε¬ 
σμα την 21.10.1998, δεδομένου ότι ως ήμερα κατάρτισης 
της συμφωνίας για την συγκέντρωση δια της συγχωνεύ- 
σεως των ως άνω εταιριών πρέπει να θεωρηθεί η ημέρα 
που υπογράφηκε η συμβολαιογραφική πράξη συγχώνευ¬ 
σης (8.10.1998) και όχι ημέρα υπογραφής του Σχεδίου 
Σύμβασης Συγχώνευσης από τα Διοικητικά Συμβούλια 
των συγχωνευομένων εταιριών (απόφαση 115/13.5.98 
της Ε.Α.). 

V. Σύμφωνα με την παρ. 3 του άρθρου 4ε «η Επιτροπή Α¬ 
νταγωνισμού μπορεί, ύστερα από αίτηση, να επιτρέψει 
παρέκκλιση από τις υποχρεώσεις, που αναφέρονται στις 
παρ. 1 και 2 του παρόντος άρθρου, προκειμένου να απο¬ 
φευχθούν σοβαρές ζημιές σε βάρος μιάς ή περισσοτέ¬ 
ρων επιχειρήσεων τις οποίες αφορά η πράξη συγκέντρω¬ 
σης ή σε βάρος τρίτου. Η απόφαση που επιτρέπει την πα¬ 
ρέκκλιση μπορεί να συνοδεύεται από όρους και 
υποχρεώσεις που σκοπό έχουν να εξασφαλίζουν συνθή¬ 
κες αποτελεσματικού ανταγωνισμού και να αποτρέψουν 
καταστάσεις που θα μπορούσαν να δυσχεράνουν την ε¬ 
κτέλεση τυχόν απαγορευτικής οριστικής απόφασης». 

Στην υπό κρίση υπόθεση, και από τα στοιχεία και πλη¬ 
ροφορίες που παρέσχον οι αιτούσες εταιρείες, η Επιτρο¬ 
πή Ανταγωνισμού διαπιστώνει ότι αν δεν χορηγηθεί άδεια 
παρέκκλισης από τις υποχρεώσεις του νόμου και συγκε¬ 
κριμένα αν δεν επιτραπεί σ’ αυτές να λάβουν άμεσα (και 
προ της εκδόσεως της επιτρεπούσης της συγκέντρωσης 
αποφάσεωςτης Επιτροπής Ανταγωνισμού) την σχετική έ¬ 
γκριση της συγχώνευσης από την Εποπτεύουσα Αρχή και 

αν δεν καταχωρηθούν η συμβολαιογραφική πράξη συγ¬ 
χώνευσης και η έγκριση της εποπτεύουσας αρχής στο 
Μητρώο Ανωνύμων Εταρειών των συγχωνευομένων εται¬ 
ριών, οπότε, σύμφωνα με το άρθρο 75 του Κ.Ν. 
2190/“ 1920, και ολοκληρώνεται η συγχώνευση και επέρ¬ 
χονται τα εξ αυτής αποτελέσματα (λύση της απορροφού- 
μενης εταιρίας, μεταβίβαση των περιουσιακών στοιχείων 
της απορροφουμένης εταιρίας στην απορροφούσα κλπ.) 
είναι δυνατό να προκληθεί σοβαρή ζημία στις συμμετέ- 
χουσες εταιρίες και στο επενδυτικό κοινό για τους εξής 
λόγους, 

ϊ) Οι μετοχές των συμμετεχουσών εταιριών είναι εισηγ¬ 
μένες στην παράλληλη αγορά του Χρηματιστηρίου Αξιών 
Αθηνών και λόγω των κερδοσκοπικών πιέσεων που έχουν 
προκληθεί στην χρηματιστηριακή τιμή των μετοχών τους, 
θα υπάρξει κίνδυνος, απόκλισης και στρέβλωσης της 
πραγματικής αξίας των συγχωνευομένων εταιριών καθώς 
και της ορισθείσας σχέσης ανταλλαγής των μετοχών, με 
προφανή κίνδυνο ματαίωσης των συναλλαγών για την με¬ 
ταβίβαση των μετοχών. 

ϋ) Οποιαδήποτε καθυστέρηση θα επιφέρει κλυδωνι- 
σμούς της χρηματιστηριακής τιμής των μετοχών των συγ¬ 
χωνευομένων εταιριών, με βλάβη του δημοσίου συμφέ¬ 
ροντος και ιδίως των συμφερόντων του επενδυτικού κοι¬ 
νού. (σχετ. απόφαση 121/98 Ε.Α.). 

ϋι) Η τυχόν καθυστέρηση έγκρισης είναι δυνατόν να 
προκαλέσει τον κλονισμό της ανταγωνιστικής θέσης των 
εταιριών λόγω της συνεχιζομένης αβεβαιότητας, ιδίως α¬ 
πό την πλευρά των πελατών, πιστωτών και προμηθευτών. 

ίν) Επίσης η καθυστέρηση στην ολοκλήρωση της συγ¬ 
χώνευσης θα παρατείνει την εκκρεμότητα στην λειτουρ¬ 
γική και οργανωτική δομή των συγχωνευομένων εταιριών 
με συνέπεια την αδυναμία λήψης αποφάσεων, με συσμε- 
νείς για τις ίδιες της εταιρίες, τους εργαζομένους και 
τους μετόχους της συνέπειες. 

ν. Με βάση τα παραπάνω συντρέχουν, κατά την κρίση 
της Επιτροπής, οι προϋποθέσεις εφαρμογής της διάτα¬ 
ξης του άρθρου 4ε παρ. 3 του ν. 703/77, όπως ισχύει, και 
επομένως η σχετική αίτηση πρέπει να γίνει δεκτή. Εξάλ¬ 
λου, επειδή δεν πιθανολογείται ότι η υπό κρίση συγκέ¬ 
ντρωση θα περιορίσει σημαντικά τον ανταγωνισμό, ενό- 
ψει των πολύ μικρών μεριδίων αγοράς των συμμετεχου¬ 
σών επιχειρήσεων, η Επιτροπή κρίνει ότι η χορηγούμεντ 
με την παρούσα απόφαση άδεια, βάσει της ως άνω διά 
τάξης, δεν είναι απαραίτητο να συνοδεύεται από όρους 
και υποχρεώσεις. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
Δέχεται την κρινόμενη αίτηση. 

Επιτρέπει στις αιτούσες παρέκκλιση από τις υποχρεώ¬ 
σεις που αναφέρονται στην παρ. 1 του άρθρου 4ε του ν. 
703/77, όπως ισχύει και αφορούν την πραγματοποίηση 
της γνωστοποιηθείσας συγκέντρωσης. 

Διευκρινίζει ότι η παρούσα απόφαση δενπροδικάζει την 
οριστική κρίση και απόφαση της Επιτροπής ως προς την 
νομιμότητα της γνωστοποιηθείσας συγκέντρωσης, βάσει 
των άρθρων 4γ και 4δ του ν. 703/77, όπως ισχύει μετά την 
εξέταση της τελευταίας επί της ουσίας. 


Η απόφαση εκδόθηκε την 27η Νοεμβρίου 1998. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ ΑΡΓΎΡΟΠΟΥΛΟΣ 
Η Γραμματέας 

ΑΛΕΞΑΝΔΡΑ - ΜΑΡΙΑ ΤΑΡΑΜΠΙΚΟΥ 
-·- 


ΑΠΟΦΑΣΗ ΑΡΙΘΜ, 38/11/1999 
Αίτηση ασφαλιστικών μέτρων της εμπόρου Παρασκευής 
Γουργολίτσα κατά της Εταιρείας ΒΕΕΜΤ3ΜΑ ΕΛΛΑΣ 
ΑΝΩΝΥΜΗ ΕΜΠΟΡΙΚΗ ΒΙΟΜΗΧΑΝΙΚΗ & ΔΙΑΦΗ¬ 
ΜΙΣΤΙΚΗ ΕΤΑΙΡΙΑ ΣΙΓΑΡΕΤΩΝ, σύμφωνα με το άρθρο 
9 παρ. 4 Ν. 703/77 (όπως ισχύει). 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) τη 13 Ιανουάριου 1999, ημέρα Τετάρ¬ 
τη και ώρα 10.30 π.μ. με την εξής σύνθεση: 

Πρόεδρος: Σταύρος Αργυρόπουλος 
Μέλη: Μιχαήλ Φράγκος, κωλυομένου του τακτικού Νι¬ 
κολάου Παραθύρα, Βλάσιος Ασημακόπουλος, Χαρίλαος 
Χάρακας, Κωνσταντίνος Ηλιόπουλος. και Εμμανουήλ Α- 
ντωνόπουλος, κωλυομένου του τακτικού Λεωνίδα Νικο- 
λούζου. 

Γραματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη απούσιαζαν 
λόγω δικαιολογημένου κωλύματος. 

Θέμα της συνεδρίάσεως ήταν η αίτηση ασφαλιστικών 
μέτρων της εμπόρου Παρασκευής Γουργολίτσα κατά της 
Εταιρείας ΗΕΕΜΤ5ΜΑ ΕΛΛΑΣ ΑΝΩΝΥΜΗ ΕΜΠΟΡΙΚΗ 
ΒΙΟΜΗΧΑΝΙΚΗ & ΔΙΑΦΗΜΙΣΤΙΚΗ ΕΤΑΙΡΙΑ ΣΙΓΑΡΕΤΩΝ, 
σύμφωνα με το άρθρο 9 παράγρ. 4 Ν. 703/1977 (όπως ι¬ 
σχύει). 

Στη συνεδρίαση παρέστησαν α) η αιτούσα δια του πλη¬ 
ρεξουσίου της δικηγόρου Ανδρέα Τζαβάρα και β) η καθής 
δια του πληρεξουσίου της δικηγόρου Αθανασίου Τσιμικά- 
λη. 

Στην αρχή της συνεδρίασης, το λόγο έλαβε η Γενική Ει- 
σηγήτριατης Γραμματείας Σοφία Καμπερίδου, η οποία α¬ 
νέπτυξε τη γραπτή εισήγηση της Υπηρεσίας επί της υπο- 
θέσεως και πρότεινε την απόρριψη της αίτησης, για τους 
λόγους που η εισήγηση αναλυτικά εκθέτει. Στη συνέχεια 
έλαβαν το λόγο τόσο η αιτούσα όσο και η καθής, ανέπτυ- 
ξαντις απόψεις τους και έδωσαντις πλροφορίες και τις δι¬ 
ευκρινίσεις που ζήτησαν ο Πρόεδρος και τα μέλη της Επι¬ 
τροπής που έλαβαν το λόγο και η μεν πρώτη ζήτησε την 
παραδοχή της αιτήσεως η δε δεύτερη την απόρριψη αυ¬ 
τής, αναφερόμενες και οι δύο στα υπομνήματά τους, που 
θα καταθέσουν. Κατόπιν αίτησης των αντιδίκων, η Επι¬ 
τροπή Ανταγωνισμού εξέτασε ως μάρτυρα της απούσας 
το σύζυγο αυτής Ανδρέα Γουργολίτσα, και ως μάρτυρα 
της καθής το Γεώργιο Ξενάκη, πωλητή του εμπορικού α¬ 
ντιπροσώπου της καθής Γεωργίου Γιαμαλάκη. Εδόθη δε 
προθεσμία, μέχρι τις 18 Ιανουάριου 1999, στα ενδιαφε¬ 
ρόμενο μέλη να προσκομίσουν υπομνήματα. 

Η Επιτροπή Ανταγωνισμού σε Ολομέλεια συνήλθε σε 

διάσκεψη την 27.1.1999 στην αίθουσα 611 του Υπουργεί¬ 
ου Ανάπτυξης (Γ.Γ. Εμπορίου), την οποία συνέχισε στις 

1.2.1999 και κατόπιν στις 10.2.1999και στις 25.2.1999, κα¬ 
τά την οποία, αφού έλαβε υπόψη της τα στοιχεία του φα¬ 
κέλου, την Εισήγηση της Γραμματείας, τις απόψεις που 
διετύπωσαν εγγράφως και προφορικώς τα ενδιαφερόμε¬ 
νο μέρη κατά τη συζήτηση της υποθέσεως, τα υπομνήμα¬ 
τα που οι διάδικοι της υπέβαλαν, καθώς και τις υπ’ αριθμ. 
15229 και 15230/15.1.1999 ένορκες βεβαιώσεις των Κων¬ 
σταντίνου Πολίτη και Νικολάου Νικηφορίδη ενώπιον της 
Συμβολαιογράφου Αθηνών Ελένης Λιακάκου-Ποταμιά- 
νου και τις καταθέσεις των μαρτύρων Ανδρέα Γουργολί- 
τσα και Γεωργίου Ξενάκη, σκέφθηκε ως εξής: 

Με την από 11.11.1998 (αριθμ. πρωτ. 1870) αίτησή της 
και μετά την υποβολή σχετικής καταγγελίας (αριθμ. 
πρωτ. 1850/9.11.1998), η παραπάνω αιτούσα ζητά βάσει 
του άρθρου 9 § 4 Ν. 703/1977 τη λήψη ασφαλιστικών μέ¬ 
τρων κατά της Εταιρείας ΠΕΕΜΤ3ΜΑ ΕΛΛΑΣ ΑΝΩΝΥΜΗ 
ΒΙΟΜΗΧΑΝΙΚΗ & ΔΙΑΦΗΜΙΣΤΙΚΗ ΕΤΑΙΡΙΑ ΣΙΓΑΡΕΤΩΝ 
(στο εξής χάριν συντομίας ΒΕΕΜΤ3ΜΑ), επικαλούμενη 
παράβαση του άρθρου 2α του Ν. 703/77, όπως ισχύει. 

Ι.α. Η αιτούσα Παρασκευή Γουργολίτσα, ασχολείται με 
το χονδρεμπόριο καπνοβιομηχανικών προϊόντων (τσιγά¬ 
ρα, σιγαρίλος, πούρα κλπ.) και έχει έδρα το Αγρίνιο. Ε¬ 
κτός της ΗΕΕΜΤ3ΜΑ συνεργάζεται επίσης με τις Εταιρεί¬ 
ες ΒΟΤΗΜΑΝ3, ΒΕΥΝΟίΩδ, ΑΘΑΝΑΣΙΟΥ, ΘΑΙΙΑΗΕΗ 
κλπ.Το 1967 πραγματοποίησε κύκλο εργασιών ύψους 
1.100.000.000 δρχ., ενώ οι αγορές της από την ΠΕΕΜΤ3- 
ΜΑανήλθαν στο ποσό των 102.551.801 δρχ. Όσον αφορά 
το 1998, ο κύκλος εργασιών ήταν περίπου 1.150.000.000 
δρχ., ενώ οι αγορές από την ΠΕΕΜΤ3ΜΑ έφθασαν τα 
81.148.400 δρχ. (μέχρι 19.11.1998). 

β) Η καθής Εταιρία ΒΕΕΜΤ3ΜΑ παράγει, εισάγει και ε¬ 
μπορεύεται καπνοβιομηχανικά προϊόντα. Ειδικότερα η Ε¬ 
ταιρεία, με βάση σύμβαση διανομής που έχει υπογράψει 
με την ΙΜΡΕΒΙΑί ΤΟΒΑΟΟΟ ΙΝΤΕΗΝΑΤΙΟΝΑΙ ΙΤϋ, δια¬ 
νέμει τα τσιγάρα της τελευταίας σε όλη την Ελλάδα (πρό¬ 
κειται για τα εμπορικά σήματα δυΡΕΒΚΙΝΘδ, ΗΕΟΑΙ_ Κ- 
ΙΝΘ 5ΙΖΕ ΕΜΒΑ35Υ και ΙΑΜΡΕΠΤ & ΒϋΤίΕΡ). Σύμφωνα 
δε με την ισχύουσα νομοθεσία διαθέτει τα προϊόντα της 
μέσω των αναγνωρισμένων από τις καπνοβιομηχανίες 
πρατηριούχων στις πόλεις Αθήνα, Πειραιά, Πάτρα και 
Θεσσαλονίκη, ενώ στην υπόλοιπη επικράτεια η διάθεση 
των προϊόντων γίνεται μέσω αντιπροσώπων με βάση συμ¬ 
βάσεις τοπικής διανομής. Στην περιοχή δε ευθύνης του 
κάθε αντιπροσώπου-διανομέα, η Εταιρεία δε διορίζει άλ¬ 
λον αντιπρόσωπο-διανομέα. 

II. Στις 17.9.1986 συνήφθη μεταξύ του συζύγου της αι- 
τούσας Ανδρέα Γουργολίτσα και της καθ' ής σύμβαση α¬ 
ντιπροσωπείας διαφόρων καπνοβιομηχανικών προϊόντων 
(τσιγάρα, σιγαρίλος, πούρα κλπ.), τα οποία παράγει εισά¬ 
γει και εμπορεύεται η τελευταία. Στη συνέχεια υπεγράφη 
νέα σύμβαση αντιπροσωπείας στις 17.11.1989, αυτή τη 
φορά μεταξύ της καθής και της αιτούσας Παρασκευής 
Γουργολίτσα, που ανανεώθηκε στις 2.11.1995. Μεταξύ 
των κυριωτέρων όρων αυτής της συμβάσεως περιελαμ- 
βάνοντο και οι εξής: 

1. Ο αντιπρόσωπος αναλαμβάνει την υποχρέωση να α¬ 
γοράζει, να προωθεί και να πωλεί όλα τα καπνοβιομηχανι- 
κά προϊόντα τόσο τα παραγόμενα όσο και τα εισαγόμενα 
από την ΒΕΕΜΤ3ΜΑ στην περιφέρειά του. 

Η διάρκεια ισχύος της συμβάσεως είναι ενός (1) έτους. 
Εφόσον κανένα μέρος δε δηλώσει εγγράφως ένα μήνα 


πριν από τη λήξη της συμβάσεως ότι δεν επιθυμεί την πα¬ 
ράτασή της,.αυτή γίνεται αορίστου χρόνου, μπορεί δε να 
καταγγελθεί οποτεδήποτε από τα συμβαλλόμενα μέρη α- 
ζημίως εγγράφως προ ενός μηνός. 

Σε περίπτωση μη εκπληρώσεως, μη προσήκουσας ή μη 
έγκαιρης εκπληρώσεως των συμβατικών υποχρεώσεων 
του αντιπροσώπου, η ΠΕΕΜΤ3ΜΑ έχει το δικαίωμα να κα- 
ταγγέλει οποτεδήποτε την μετ' αυτού σύμβαση και συ¬ 
νεργασία άνευ προειδοποιήσεως ή τηρήσεως οποιοσδή¬ 
ποτε συμφωνίας δι'απλής εγγράφου δηλώσεώς της προς 
τον αντιπρόσωπο και να ασκήσει κάθε άλλο δικαίωμά της 
που πηγάζει από την μετ’ αυτού σύμβαση ή από το Νόμο. 
Ενδεικτικά και μόνο αναφέρονται ως λόγοι απροειδοποί¬ 
ητης καταγγελίας της συμβάσεως από τη ΒΕΕΜΤ3ΜΑ, ή 
μη έγκαιρη εξόφληση των τιμολογίων της ΒΕΕΜΤ3ΜΑ, ή 
μη διανομή και τοποθέτηση των αυτοκόλλητων και λοιπού 
διαφημιστικού υλικού που η ΒΕΕΜΤ3ΜΑ θα θέτει στη διά¬ 
θεση του αντιπροσώπου, η αλλαγή της διευθύνσεως του 
καταστήματος του αντιπροσώπου χωρίς προηγούμενη 
έγγραφη συγκατάθεση της ΒΕΕΜΤ3ΜΑ, η εισφοράτης ε- 
πιχειρήσεως του αντιπροσώπου σε νομικό πρόσωπο, η 
μετατροπή της νομικής μορφής και η αλλαγή της συνθέ- 
σεως των μετόχων ή εταίρων. 

3. Η Εταιρεία παραχωρεί στον αντιπρόσωπο για τα υπ’ 
αυτού αγοραζόμενα τσιγάρα ποσοστό κέρδους επί της 
παθαρής τιμής. 

4. Για την εξόφληση της αξίας του κάθε τιμολογίου, η 
ΗΕΕΜΤ3ΜΑ παρέχει προς τον αντιπρόσωπο προθεσμία 
οκτώ (8) ημερών από την ημέρα εκδόσεως του τιμολογί¬ 
ου. Την ένατη ημέρα ο αντιπρόσωπος υποχρεούται να ε¬ 
ξοφλήσει το τιμολογιο μετρητοίς, εμβάζοντας σε τραπε¬ 
ζικό λογαριασμό της ΗΕΕΜΤ3ΜΑ το τίμημα. 

5. Ο αντιπρόσωπος αναλαμβάνει την υποχρέωση της 
πλήρους και έγκαιρης τροφοδοσίας της αγοράς με όλα 
τα προϊόντα (όλα τα εμπορικά σήματα) της ΠΕΕΜΤ3ΜΑ. 
Ο αντιπρόσωπος πρέπει να αναπτύξει τη μέγιστη δυνατή 
δραστηριότητα για να πετύχει τα καλύτερα αποτελέσμα¬ 
τα όσον αφορά την προώθηση και γενικώς την εμπορία ό¬ 
λων των προϊόντων της Εταιρείας. 

6. Ο αντιπρόσωπος αναλαμβάνει την υποχρέωση να 
προωθήσει και τοποθετήσει όλα τα προϊόντα και σήματα 
της ΒΕΕΜΤ3ΜΑ σε όλα τα σημεία (μόνιμα και εποχιακά) 
λιανικής πωλήσεως της περιφέρειάς του. Επίσης ανα¬ 
λαμβάνει τη διαφημιστική προώθηση όλων των σημάτων 
της ΒΕΕΜΤ3ΜΑ στα σημεία λιανικής πωλήσεως της περι- 
φέρειάς του με επικόλληση και γενικά διάθεση του οποι- 
ουσήποτε διαφημιστικού υλικού αυτή που ήθελε προμη¬ 
θεύσει. 

7. Προς εξασφάλιση της ΒΕΕΜΤ3ΜΑ περί της καλής ε- 
κτελέσεως της συμβάσεως και ιδιαίτερα περί της εμπρό¬ 
θεσμης και προσήκουσας πληρωμής των τιμολογίων και 
εν γένει των οφειλών από την αγορά προϊόντων της 
ΒΕΕΜΤ3ΜΑ εκ μέρους της αντιπροσώπου, η τελευταία 
της παρέδωσε τραπεζική επιταγή ορισμένου ύψους, η ο¬ 
ποία σε περίπτωση μη εγκαίρου εξοφλήσεως οφειλής κα¬ 
ταπίπτει ως ποινική ρήτρα, της ΒΕΕΜΤ3ΜΑ δικαιουμένης 
να απαιτήσει και το με εξοφληθέν τίμημα, καθώς και την 
αποκατάσταση πασης άλλης ζημίας. 

III. Η αιτούσα θεωρεί ότι χωρίς να υπάρχει καμία παρά¬ 
βαση της συμβάσεως εκ μέρους της, καθ’ ής εντελώς αιφ¬ 
νιδιαστικά στις 28.9.1998 της επέδωσε την από 25.9.1998 
εξώδικη δήλωση καταγγελίας, με την οποία κατήγγειλε τη 
μακροχόνια, από 17.9.1986. σύμβαση, αρνούμενη έκτοτε, 

παρά τις συνεχείς οχλήσεις και διαμαρτυρίες της απού¬ 
σας, να της πωλήσει προϊόντα της, με το αιτιολογικό ότι 
δεν είχαν εξοφληθεί μέχρι τότε, όταν επιδόθηκε η δήλω¬ 
ση καταγγελίας (28.9.98), τρία (3) τιμολόγια, τα υπ’ αριθμ. 
11477/9/9/1998, 11867/16.9.1998 και 12178/23.9.1998. 

Η αιτούσα ισχυρίζεται ότι, από την έναρξη ακόμη της 
συνεργασίας της με την καθής, ουδέποτε τα τιμολόγια εί¬ 
χαν εξοφληθεί μέσα στη συμφωνηθείσα προθεσμία, χω¬ 
ρίς ποτέ να διαμαρτυρηθεί η καθής ούτε εγγράφως ούτε 
προφορικώς. Αντίθετα μάλιστα η ίδια η καθής πρότεινε 
συχνά ημερομηνίες εξοφλήσεως και πέρα των εννέα (9) 
ημερών. Έτσι, η εξόφληση των τιμολογίων γινόταν μετά 
την προτεινόμενη από την καθής ημερομηνία, πολές φο¬ 
ρές μάλιστα και μετά 20 - 25 ημέρες. Σύμφωνα με τους ι¬ 
σχυρισμούς της απούσας η καθυστέρηση αυτή οφείλο¬ 
νταν στο γεγονός ότι το τμήμα πωλήσεων της ΒΕΕΜΤ3- 
ΜΑ της ασκούσε πιέσεις για να πραγματοποιεί μεγάλες 
αγορές και έτσι να δημιουργήσει μεγάλο στοκ, το οποίο 
όμως έμενε αδιάθετο. Η μετά από μεγάλο χρονικό διάδ- 
στημα εξόφληση των τιμολογίων είχε γίνει πάντως συνή¬ 
θεια. 

Η ανωτέρω ενέργεια της καθής να καταγείλει τη σύμ¬ 
βαση αντιπροσωπείας και να αρνείται εφεξής να πωλεί τα 
προϊόντα της στην απούσα, αποτελεί κατά την τελευταία, 
ευθεία παράβαση της διατάξεως του άρθρου 2α του Ν. 
703/77, όπως ισχύει και για το λόγο αυτό ζητεί να ληφθούν 
ασφαλιστιά μέτρα λόγω του κατεπείγοντος και του εξ α¬ 
ναβολής κινδύνου και να υποχρεωθεί η καθής και πωλεί 
και να παραδίδει προσωρινά στην απούσα, όπως έκανε - 
σήμερα, τα προϊόντα που παράγει, εισάγει, νατιπροσω- 
πεύει και εμπορεύεται, σύμφωνα με την παραγγελία που 
θα της γνωστοποιείται ή επιδίδεται με νόμιμο τρόπο, προ 
δύο (2) εργασίμων ημερών και με ταυτόχρονη με την πα¬ 
ράδοση των προϊόντων της καταβολή της αξίας των χον- 
δρικώς. Επίσης ζητεί να απειληθεί κατά της καθής χρη¬ 
ματική ποινή εκατόν πενήντα χιλιάδων (150.000) δραχμών 
για κάθε ημέρα μη συμμορφώσεως προς την απόφαση 
που θα εκδοθεί. 

IV. Σύμφωνα με όσα υποστηρίζει η καθής οι λόγοι της 
διακοπής της συνεργασίας με την Γουργολίτσα, η οποία 
ήταν η αντιπρόσωπός της στην Επαρχία Τριχωνίδας (Α¬ 
γρίνιο), οφείλονταν, κυρίως, στην υπαίτια αδυναμία της 
Γουργολίτσα να προωθήσει τα συμφέροντα της 
ΒΕΕΜΤ5ΜΑ. Συγκεκριμένα, οι πωλήσεις σε όγκο της 
ΒΕΕΜΤ5ΜΑ στην περιοχή ευθύνης της Γ ουργολίτσα (Ε- 
παρχία Τριχωνίσας) είναι φθίνουσες. Ενώ κατά τα έτη 
1993 και 1994 εξασφάλιζε μία αύξηση του όγκου πωλη- 
σεων (σε τεμάχια), έναντι των προηγηθέντων ετών, της 
τάξεως του 16,7% και 4,6% αντίστοιχα, το 1995, 1996 και 
1997 ήταν υπαίτια μίας πτώσεως του όγκου των πωλήσε¬ 
ων (σε τεμάχια) της τάξεως του 1,2%, 1,6% και 5,4% αντί¬ 
στοιχα. Οι αριθμοί αυτοί, σύμφωνα με την καθής, αποδει- 
κνύουν την αδιαφορία της Γουργολίτσα για τα προϊόντα 
της ΒΕΕΜΤ8ΜΑ σε αντίθεση με τα προϊόντα των άλλων Ε¬ 
ταιρειών, όπως ΒΟΤΗΜΑΝ5, ΘΑϋ-ΑΗΕΒ, ΒΕΥΝΟ103 
(μόνο τα εισαγόμενα) και ΗΟΙΙ5Ε ΟΡ ΡΒΙΝΟΕ, των οποί¬ 
ων τα τσιγάρα επίσης διανέμει. 

Η πτωτική αυτή πορεία των σημάτων της ΒΕΕΜΤ3ΜΑ ή¬ 
ταν απόρροια της ανεπαρκούς διανομής και τοποθετήσε- 
ως των τσιγάρων στα σημεία λιανικής πωλήσεως, σύμ¬ 
φωνα με τις διαπιστώσεις των αρμοδίων για την περιοχή 
ευθύνης της Γ ουργολίτσα υπαλλήλων της Εταιρείας. 

Από την άλλη πλευρά η μόνιμη δυστροπία της αιτούσας 


να εξοφλήσει τα τιμολόγια μέσα στις συμβατικές προθε¬ 
σμίες (παρ. 4 της Συμβάσεως) παρά τις τακτικές (επί μη¬ 
νιαίας βάσεως) οχλήσεις του αρμοδίου υπαλλήλου, απε- 
τέλεσε πρόσθετο λόγο, που και αυτοτελώς λαμβανόμε- 
νος παρείχε τη δυνατότητα στη ΒΕΕΜΤ3ΜΑ, σύμφωνα με 
την παρ. 2 εδ. γ, να καταγγείλει εκτάκτως τη σύμβαση. Η 
καθής αρνείται τον σχυρισμό της αιτούσας ότι είχε απο¬ 
δεχθεί τη μόνιμη καθυστέρηση. 

Επίσης κατά την καθ’ ής η παρ. 2 εδ. 1 της Συμβάσεως, 
της παρείχε το δικαίωμα της τακτικής καταγγελίας της 
Συμβάσεως, δηλαδή και χωρίς σπουδαίο λόγο, με προει¬ 
δοποίηση ενός μόνο μηνός. 

Σύμφωνα με την καθ’ ής, κατά την ημερομηνία καταγγε¬ 
λίας της Συμβάσεως (25.9.1998)στο Ν. Αιτωλοακαρνανίας 
δραστηριοποιούντο, εκτός της αιτούσας, άλλοι πέντε (5) 
διανομείς καπνικών προϊόντων που ήταν αποκλειστικοί 
διανομείς μίας των πέντε μεγαλύτερων ελληνικών καπνο¬ 
βιομηχανιών (Παπαστράτος, ΣΕΚΑΠ, Καρέλιας, Κεράνης, 
Γεωργιάδης). Λαμβάνοντας δε υπόψη ότι οι διανομείς αυ¬ 
τοί δεσμεύονται συμβατικά απέναντι στις αντίστοιχες ελ¬ 
ληνικές καπνοβιομηχανίες να μη διανέμουν ανταγωνιστικά 
προϊόντα, όλες οι υπόλοιπες εισαγωγικές επιχειρήσεις, ό¬ 
πως η ΒΕΕΜΤ5ΜΑ, βρίσκονται αντιμέτωπες με τη μονο¬ 
πωλιακή θέση της αιτούσας στην αγορά της Αιτωλοακαρ¬ 
νανίας, που της παρέχει την ευχέρεια να ενεργεί κατά το 
δοκούν. Έτσι όχι μόνον δεν υπάρχει οικονομική εξάρτηση 
της επιχειρήσεως της Γ ουργολίτσα από την ΒΕΕΜΤ5ΜΑ, 
αλλά ακριβώς το αντίθετο συμβαίνει η ΒΕΕΜΤ3ΜΑ λοιπόν 
για να περισώσει το μερίδιότης στην αγορά της Αιτωλοα¬ 
καρνανίας που υφίσταντο επί τρία συνεχόμενα έτη έντονα 
καθοδική πορεία, αναγκάστηκε να στραφεί για τη διανομή 
των προϊόντων της προς το Γ. Γιαμαλάκη, έναν επιχειρη¬ 
ματία που είχε ήδη αναπτύξει δίκτυο διανομής προς τα ση¬ 
μεία λιανικής πώλησης τσιγάρων, εμπορευόμενος απο¬ 
κλειστικά ζαχαρώδη προϊόντα. 

Κατά της καθ' ής η αιτούσα ανεγν ώρισε την καταγγελία 
της συμβάσεως, διότι της επέστρεψε τα τσιγάρα που εί¬ 
χαν μείνει αδιάθετα στις αποθήκες της (εκδώσασα το με 
αριθμ. 61/2.10.1998 δελτίο αποστολής, ενώ με ίαχ στις 
7.10.98 την ειδοποίησε να παραλάβει τα επιστραφέντα 
τσιγάρα) και ζήτησε επιστροφή του ποσού της εγγυήσε- 
ως. Παρά τα παραπάνω, η αιτούσα συνεχίζει να διανέμει 
τα προϊόντα της ΗΕΕΜΤ3ΜΑ, τα οποία προμηθεύεται από 
το εμπόριο. 

V. Σύμφωνα με τη διάταξη του άρθρου 9 παρ. 4 Ν. 
703/1977, όπως ισχύει, η Επιτροπή Ανταγωνισμού είναι α¬ 
ποκλειστικά αρμόδια να λάβει ασφαλιστικά μέτρα κατό¬ 
πιν αιτήσεως αυτού που έχει υποβάλλει καταγγελία, κατά 
το άρθρο 24 του παρόντος, όταν πιθανολογείται παράβα¬ 
ση των άρθρων 1, 2 και 2α του Νόμου και συντρέχει επεί¬ 
γουσα περίπτωση πος αποτροπή άμεσα επικείμενου κιν¬ 
δύνου ανεπανόρθωτης βλάβης στον αιτούντα. 

Σύμφωνα με τη διάταξη του άρθρου 2α του Ν . 703/77, 
όπως ισχύει, «Απαγορεύεται η καταχρηστική εκμετάλ¬ 
λευση από μία ή περισσότερες επιχειρήσεις, της σχέσης 
οικονομικής εξάρτησης, στην οποία βρίσκεται προς αυ¬ 
τήν ή αυτές μία επιχείρηση που καταθετει θέση πελάτη ή 
προμηθευτή τους ακόμη και ως προς ένα ορισμένο είδος 
προϊόντων ή υπηρεσιών και δε διαθέτει ισοδύναμη εναλ¬ 
λακτική λύση. Η καταχρηστική αυτή εκμετάλλευση της 
σχέσης οικονομικής εξάρτησης μπορεί να συνίσταται ι¬ 
δίως στην επιβολή αυθαίρετων όρων συναλλαγής, στην ε¬ 
φαρμογή διακριτικής μεταχείρισης ή στην αιφνίδια και α- 

δικαιολόγητη διακοπή μακροχρόνιων εμπορικών σχέσε¬ 
ων». 

Η παράβαση του άρθρου 2α προϋποθέτει σχέση οικο¬ 
νομικής εξαρτήσεως. Η έννοια της οικονομικής εξαρτή- 
σεως προϋποθέτει αφενός μεν την ύπαρξη μίας επιχειρή- 
σεως η οποία κατέχει τη θέση πελάτη ή προμηθευτή και α¬ 
φετέρου την ύπαρξη μίας εξαρτημένης επιχειρήσεως, η 
οποία να μη διαθέτει ισοδύμανες εναλλακτικές λύσεις υ¬ 
πό την έννοια είτε ότι δεν προσφέρονται καθόλου εναλ¬ 
λακτικές λύσεις, είτε ότι οι υπάρχουσες συνδέονται με 
σοβαρά μειονεκτήματα για την εξαρτημένη επιχείρηση. Η 
οικονομική εξάρτηση εμπόρου από προμηθευτή μπορεί 
να προκύπτει από το γεγονός ότι ο πρώτος έχει, λόγω της 
μακρόχρονης συνεργασίας του και των επενδύσεων που 
έκανε, προσαρμόσει την επιχείρησή του στις ανάγκες 
διαθέσεως και προωθήσεως των προϊόντων του δευτέ¬ 
ρου, ώστε δεν θα μπορούσε να στραφεί σε εναλλακτιές 
πηγές εφοδιασμού χωρίς να υποστεί σοβαρές οικονομι¬ 
κές θυσίες. 

Στην κρινόμενη υπόθεση πιθανολογήθηκε ότι η καθ’ ης 
διέκοψε εμπορικές σχέσεις δώδεκα (12) ετών με την αι¬ 
τούσα, χρονικό διάστημα αρκετά μεγάλο για να παγιωθεί 
κατ’ αρχήν σχέση οικονομικής εξαρτήσεως.Όμως παρά 
τη μακροχρόνια συνεργασία, δεν πιθανολογήθηκε τέτοια 
σχέση, δεδομένου ότι η αιτούσα διαθέτει ισοδύμανες ε¬ 
ναλλακτικές λύσεις. Συγκεκριμένα, η αιτούσα μετά τη δια¬ 
κοπή της συνεργασίας με την καθ’ ης, συνέχισε να διανέ¬ 
μει προϊόντα της τελευταίας, τα οποία προμηθεύεται από 
άλλες πηγές του εμπορίου. Αυτό αποδεικνύνεται από τα 
δύο τιμολόγια της 9.12.1998, όπου φαίνεται ότι πωλεί 
προϊόντα της σε περιπτερούχους, ενώ είχε επιστρέφει 
στην καθής όλα τα αποθέματά της (με το δελτίο αποστο¬ 
λής της 2.10.1998). Εξ άλλου η αιτούσα διακινεί παράλ¬ 
ληλα με τα τσιγάρα ΠΕΕΜΤ5ΜΑ τσιγάρα και άλλων Εται¬ 
ρειών, στην ανάπτυξη των πωλήσεων των οποίων μπορεί 
να στραφεί χωρίς να υποστεί σοβαρές οικονομικές θυ¬ 
σίες. Τούτο καθ’ όσον η επιχείρηση της απούσας δεν εί¬ 
ναι ειδικευμένη αποκλειστικά στη διακίνηση των προϊό¬ 
ντων της καθ’ ης, αλλ’ η αιτούσα διακινεί με το ίδιο ακρι¬ 
βώς δίκτυο, την ίδια ακριβώς δομή επιχειρήσεως και 
γνώσεις της τοπικής αγαοράς τα προϊόντα άλλων αντα¬ 
γωνιστικών Εταιρειών, των οποίων επίσης εδώ και χρόνια 
είναι πελάτης. Μάλιστα τα προϊόντα της καθ’ ης αντιπρο¬ 
σωπεύουν μικρό μόνο ποσοστό στο συνολικό κύκλο ερ¬ 
γασιών της απούσας με όμοια προϊόντα, όπως προκύπτει 
από τα ανωτέρω υπό I εκτεθέντα. 

Κατόπιν των ανωτέρω περιττεύει η ενασχόληση με το 
ζήτημα κατά πόσον η καταγγελία της συμβάσεως εκ μέ¬ 
ρους της καθ’ ης αποτελεί κατάχρηση της σχέσεως οικο¬ 
νομικής εξαρτήσεως, διότι τέτοια ενασχόληση προϋπο¬ 
θέτει ύπαρξη τέτοιας σχέσεως. 

Με το ίδιο σκεπτικό περιττεύει, όπως είναι φυσικό, και η 


ενασχόληση με το ζήτημα κατά πόσον από μία τέτοια κα¬ 
τάχρηση επαπειλείται άμεσος κίνδυνος ανεπανόρθωτης 
βλάβης στον απούντα. Επειδή όμως ήδη αναφέρθηκε α¬ 
νωτέρω ότι πιθανολογήθηκε πως η απούσα συνεχίζει να 
προμηθεύει τους πελάτες της (περίπτερα κλπ.) στην ε- 
ριοχή της με τα προϊόντα της καθ’ ης, τα οποία προμη¬ 
θεύεται από άλλους εμπόρους (έστω και ακριβότερα, ό¬ 
πως παραδέχθηκε κατά τη συζήτηση της υποθέσεως ο ως 
μάρτυρας εξετασθείς σύζυγος της απούσας Ανδρέας 
Γουργολίτσας), μπορεί όλως εκ περισσού να λεχθεί ότι 
ούτε τέτοιος κίνδυνος πιθανολογήθηκε.Εξ άλλου δεν πι¬ 
θανολογήθηκε (αφού δεν, προσκομίσθηκε τέτοιο στοι¬ 
χείο) ότι μειώθηκαν οι πωλήσεις της απούσας σε προϊό¬ 
ντα άλλων Εταιρειών προμηθευτών της εξ αιτίας λ.χ. του 
γεγονότος ότι έχασε πελάτες που έπαυσαν να αγοράζουν 
από αυτήν όχι μόνο τα προϊόντα της καθ’ ης, αλλά και τα 
προϊόντα των άλλων Εταιρειών. 

Κατόπιν όλων των ανωτέρω η αίτηση πρέπει να απορρι- 
φθεί ως ουσία αβάσιμος, διότι δεν πιθανολογήθηκε πα¬ 
ράβαση του άρθρου 2α Ν. 703/1977 ούτε πιθανολογήθη¬ 
κε ότι συντρέχει επείγουσα περίπτωση προς αποτροπή ά¬ 
μεσα επικείμενου κινδύνου ανεπανόρθωτης βλάβης στην 
απούσα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 11.11.1998 (αριθμ. πρωτ. 1870) αί¬ 
τηση ασφαλιστικών μέτρων της Παρασκευής σύζ. Αν- 
δρέα Γουργολίτσα κατά της Εταιρείας ΠΕΕΜΤ5ΜΑ ΕΛ¬ 
ΛΑΣ ΑΝΩΝΥΜΗ ΒΙΟΜΗΧΑΝΙΚΗ & ΔΙΑΦΗΜΙΣΤΙΚΗ ΕΤΑΙ¬ 
ΡΕΙΑ ΣΙΓΑΡΕΤΩΝ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Η απόφαση εκδόθηκε στην Αθήνα στην 1η Μαρτίου 
1999. 

Ο Πρόεδρος 

ΣΤΑΥΡΟΣ ΑΡΓΥΡΟ Π ΟΥΛΟΣ 

Η Γραμματέας 

ΑΛΕΞΑΝΔΡΑ-ΜΑΡΙΑ ΤΑΡΑΜΠΙΚΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 


( 4 ) 

Στο ΦΕΚ 171/2.3.1999 τ. Β’ που δημοσιεύθηκε η Φ. 
63851/20895/98/2.2.1999 απόφαση του Υφυπουργού Ε¬ 
σωτερικών Δημ. Διοίκησης & Αποκ/σης περί χορήγησης 
αδειών απόκτησης ιθαγενειών διορθώνεται στον αύξ. α¬ 
ριθμό 24 της Φ. 63851/20895/98/2.2.1999 απόφασης του 
Υφυπουργού Εσωτερικών Δημόσιας Διοίκησης & 
Αποκ/σης «Χορήγηση αδειών απόκτησης ιθαγενειών», α¬ 
πό το εσφαλμένο Φ. 63851 στο ορθό «Φ. 63685». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



